Downloaded from YTS.MX
Official YIFY movies site: YTS.MX
Semasa Tuan Geppetto menghasilkan Pinocchio,
dia sudah kehilangan anaknya.
Ini berlaku beberapa tahun sebelum aku wujud.
Tapi aku tahu kisahnya. Lantaran itu, ia menjadi kisahku.
Geppetto kehilangan Carlo semasa Perang Besar.
Mereka hanya bersama selama sedekad.
Tapi kehilangan Carlo seperti telah meragut nyawa lelaki tua ini.
- Papa! - Ya?
- Teka apa saya nampak? - Apa?
- Tekalah! - Papa tak tahu.
Saya nampak kapal terbang!
Yakah? Baguslah.
- Apa yang papa buat kali ini? - Cuba teka!
- Askar? Ahli silap mata? Ahli sihir? - Bukan.
Tak boleh, tunggu dan tengoklah nanti, Carlo!
Semua benda baik perlukan kesabaran.
Mereka cukup segalanya.
Dengan nama Bapa, Anak dan Roh Kudus.
Mereka hanya perlukan satu sama lain.
Kemudian, ahli sihir itu beri amaran kepada landak kecil itu,
"Jangan bohong,
jika tidak, hidung akan memanjang
sampai ke sini!"
Hidungnya akan panjang?
Sayang, pembohongan akan mudah terdedah
kerana ia macam hidung panjang.
Semua orang nampak kecuali si pembohong.
Lagi banyak kita bohong, lagi panjanglah hidung kita!
Papa, boleh dodoikan saya dengan lagu mama?
Nyanyilah, papa.
Baiklah.
Anak, anak
Kau suria, kau bintang
Candra…
Tinggi lagi!
…mata
Langit yang benderang
Selintas kau memandangku
Kalbu rasa tenang
Cubalah.
Sepantas kau mendakapku
Terima kasih.
Syahdu rasa bahang
Sayang
Ini untuk kamu.
Untuk saya?
Kaulah pengarang jantung hati
Kurniaan yang tak terganti
Kugemirang
Bernyanyi setiap pagi
Dan saban waktu
Aku bersyukur
Kerana kau anakku
Tarik, Carlo!
Anak…
Ia menakjubkan, Geppetto.
Terima kasih.
Kau sinar cemerlang
Hati-hati, Carlo!
Patah tumbuh hilang berganti.
Bagaimana dengan yang ini?
Tidak, Carlo.
Ia mesti sempurna. Cukup segalanya!
Cuba tengok.
Sisik kon ini tak cukup.
Anak
Kau suria
Kau bintang
Selamat malam, papa.
Selamat malam, nak.
Saya suka kasut baru saya, papa!
Gembiranya papa dengar, Carlo.
- Kita akan pergi ke gereja dulu, bukan? - Ya.
Helo, anjing comel!
Selamat pagi, Gepetto!
- Selamat pagi! - Selamat pagi.
Tuan Geppetto, tuan akan siapkan salib itu hari ini?
Kami akan cuba sedaya upaya.
- Puan-puan. - Telitinya dia.
Dia contoh lelaki Itali terbaik.
Juga bapa yang baik.
Carlo, cantiknya kasut kamu. Nah, tangkap!
Terima kasih.
- Selamat pagi. - Hai!
Selamat pagi.
Selamat pagi, doktor!
Carlo.
Geppetto.
Ya.
Papa, ia nampak hebat.
Sekarang dah tiba masa untuk pulang?
Sikit lagi!
Hantar lagi cat merah kepada papa.
Saya terlupa nak tunjukkan sesuatu.
Apa, nak?
Nanti papa tengoklah.
Ta da!
Kon pain yang sempurna.
Semua sisik pun ada.
Saya ingat saya nak tanam dan tengok pokoknya membesar.
Kemudian, saya nak ukir mainan, macam yang papa buat.
Itu idea yang sangat bagus bagi seorang budak, Carlo.
Bagus, bukan?
Itu bunyi apa, papa? Bunyi kapal terbang?
Kumpul semua peralatan.
Cepat.
Kita akan balik, panaskan badan dan makan sup panas.
- Boleh kita minum coklat panas? - Boleh.
Hari ini sesuai untuk minuman itu, bukan?
Ya. Sesuai.
Papa! Kenapa?
Tak ada apa-apa. Tentu tiada masalah, cuma…
Sekejap. Kon pain saya!
Menurut kisahnya, pekan Geppetto bukan sasaran sebenar.
Semua pesawat itu sedang pulang ke pangkalan
dan cuma melepaskan bom untuk meringankan beban.
Carlo!
Tidak.
Carlo.
Geppetto tak pernah meninggalkannya. Begitulah hidupnya.
Dia jarang bekerja dan tak berselera untuk makan.
Dia juga gagal menyiapkan salib gereja.
Tahun berlalu.
Dunia berubah…
Namun hidup Geppetto terhenti.
Ketika inilah aku muncul.
Aku sebenarnya penulis.
Sudah lama aku mencari tempat paling sesuai
untuk mengarang kisah hidupku yang mengagumkan.
Akhirnya,
aku menemuinya.
Tempat berlindung.
Syurga.
Di sini, aku akan tulis memoir dan kisahnya pasti menakjubkan!
Aku pernah tinggal di pendiangan peguam di Sardinia.
Belayar di Adriatic dalam bot nelayan.
Menemani pemahat terkenal pada musim sejuk di Perugia.
"Gesekan Usia Mudaku"
oleh Sebastian J. Cricket.
Papa mimpikan kamu, Carlo.
Dalam mimpi papa, kamu ada di sini dengan papa.
Anak papa.
Aduhai.
Kalaulah papa boleh hidupkan kamu semula.
Maafkan papa.
Aku lihat lelaki tua itu menangis dan hati aku tersentuh.
Rupa-rupanya, bukan aku saja yang memerhatikannya.
Sepanjang aku berkelana di Bumi ini,
aku dapati ada semangat lama yang tinggal di pergunungan dan hutan
yang jarang masuk campur dalam urusan dunia manusia.
Kecuali pada waktu-waktu tertentu.
Pulanglah, Carlo.
Di sini.
Dengan papa!
Kenapa kau tak makbulkan doa aku?
Kenapa?
Di mana tadi?
Ya, betul. Perug…
Apa ini?
Aku akan hidupkan dia semula.
Aku akan hasilkan Carlo sekali lagi.
Apakah… hei!
Daripada pokok pain tak guna ini!
Apa ini?
Tidak!
Ini rumah seram!
Papa akan siapkan kamu esok.
Ya, esok.
Pergi!
Hei! Pergi dari sini. Pergi!
Pergilah.
Tidak. Ini rumah saya!
Jangan menceroboh. Pergi.
Pergi dari sini. Pergi!
Ya, macam itu.
Budak kayu comel.
Semoga kamu bangkit seiring mentari dan menjelajahi Bumi ini.
Maaf, boleh saya bantu? Ini rumah saya.
Boleh saya tahu cik siapa?
Di Bumi?
Saya dewi.
Saya lindungi benda-benda kecil.
Benda-benda yang sering dilupakan.
Yang hilang.
Saya pula Sebastian J. Cricket, pemilik rumah ini.
Cik sepatutnya minta izin saya dulu
sebelum cik buat apa-apa di kediaman saya.
Memandangkan kamu tinggal di lubuk jantung budak kayu ini,
mungkin kamu boleh tolong saya.
Tolong apa?
Pantau dia.
Bimbing dia agar dia jadi budak yang baik.
Saya bukan pengasuh. Saya penulis novel, penglipur lara.
Saya sedang sibuk menulis memoir saya.
Baiklah, di dunia ini, setiap amalan akan dibalas.
Jika kamu pikul tanggungjawab ini, saya akan tunaikan satu permintaan.
Saya boleh minta apa-apa saja?
Apa-apa pun boleh?
Penerbitan buku saya?
Kemasyhuran? Kekayaan?
Apa-apa saja.
Mungkin saya boleh bantu. Saya akan cuba pantau dia sebaik mungkin.
Bijaknya saya.
Budak kayu pokok pain comel.
Kita akan namakan kamu Pinocchio.
Semoga kamu bangkit seiring mentari,
dan menjelajahi Bumi
dan menjadi penyeri dan peneman lelaki yang berdukacita itu.
Jadilah anaknya.
Terangilah hidupnya agar dia tidak lagi kesunyian.
Itu siapa?
Ini satu amaran!
Saya ada kapak!
Selamat pagi, papa!
Apa ini? Ini sihirkah?
Papa mahu dan mohon agar saya dihidupkan.
Kamu siapa?
Nama saya Pinocchio!
Saya anak papa!
Kamu bukan anak saya! Pergi dari sini!
Budak itu bercakap benar, Tuan Geppetto!
Banyaknya lipas!
Ini apa?
Kurenung hati-hati
Tidak, jangan datang dekat!
Dunia baruku ini
Berundur! Jangan datang dekat!
Yo didelat dideli
Apa namanya ini?
Ia jam. Jangan sentuh.
Apa gunanya ini?
Ia berbunyi pada pukul enam.
Yo delo delo Yo delo delo deli
Tidak!
Yo delo delo Yo delo delo deli
Apa namanya ini?
Itu tukul.
Apa gunanya ini?
Untuk ketuk, pukul, palu.
Unik! Menarik!
Yo delo delo Yo delo delo deli
Dunia baruku ini
Magis
Dengan asyik rasa hairan
Ia naik ke fikiran
Bagai genta yang bergema
Menjadi irama
La la la yut tu La la la yut tu wut
Apa namanya ini?
Bekas air kencing.
Apa gunanya ini?
Saya…
Unik! Asyik!
Yo delo delo Yo delo delo deli
Ingin kutahu Dunia baruku ini
Yo delo delo delo deli
- Jangan… - Yo delo delo yo delo delo deli
Unik! Asyik!
Tolong berhenti!
Dunia baruku ini!
Seronoknya, papa.
Kamu bukan anak saya!
Apa masalah kamu?
Papa?
Maafkan saya.
Saya…
Tunggu di sini. Jangan keluar.
Masa untuk ke gereja.
- Gereja? Saya nak pergi ke gereja. - Tunggu di situ.
- Gereja! - Faham?
Gereja!
Tidak, dia suruh kamu tunggu.
- Saya nak pergi ke gereja! - Tidak! Tolonglah berhenti!
Patuhilah kata-kata papa kamu.
Patuh?
Buat perkara yang dia suruh.
Tapi saya tak nak patuh!
Dengar baik-baik.
Kamu perlu cuba patuh sebaik mungkin.
Ayahku…
Saya nak pergi ke gereja!
Hai!
PERCAYA PATUH BERJUANG
Okey, selamat tinggal!
Papa, tengoklah!
Apa benda itu?
Papa!
Ia bercakap!
Papa! Di sini!
Pinocchio.
Ini saya!
Saya datang ke gereja.
Ia syaitan!
Sihir!
Malocchio!
Pinocchio.
Tidak, tolonglah!
Ia boneka!
Untuk menghiburkan kita!
Kalau ia boneka, mana talinya?
Betul. Siapa yang kawal kamu, budak kayu?
Mestilah saya yang kawal dia…
Siapa kawal kamu?
Jangan biadab terhadap Podesta.
Dia boneka. Boneka saja!
Tidak. Saya ada daging dan tulang.
Saya budak sebenar!
- Syaitan! - Raksasa!
Ini perbuatan keji.
- Ini kerja syaitan! - Cukup!
Ini rumah Tuhan.
Awak kaki botol!
Awak ukir benda ini sementara patung Christ kami
tak siap-siap selama ini.
Bawa benda terkutuk itu pergi. Sekarang!
Baik, tuan paderi.
- Kejinya awak, Geppetto! - Bakar dia!
- Maafkan saya. - Tetak dia!
- Maaf. Semuanya tak apa-apa. - Keluar!
- Laknatlah awak, Geppetto! - Tuhan akan hukum dia!
Keluar!
- Duduklah senyap-senyap. - Helo!
Carlo tak pernah buat perangai macam ini.
Papa, kenapa hidung saya memanjang hari ini?
Kamu bohong, Pinocchio,
dan semua orang nampak kamu bohong sementara hidung kamu…
Makin panjang setiap kali kita cakap bohong.
Macam itu, ya?
Ya, macam itu.
- Nah. - Coklat.
Terima kasih, Geppetto, kerana hidangkan minuman ini.
Candlewick, pergi duduk depan api.
Kami mahu bincang tentang kejadian di gereja hari ini.
Komuniti kita terkejut dengan ciptaan awak.
Sebagai Podesta,
saya perlukan pastikan boneka awak ini tak mengancam komuniti kita.
Ia bukan begitu.
Oh, adakah itu
coklat panas?
Awak boneka! Awak tak pernah makan!
Patutlah saya lapar!
Saya lapar, papa. Lapar sampai nak mati.
Mengarutlah!
Pergi duduk depan api. Saya nak layan tetamu.
Saya tak nak! Saya nak coklat panas!
- Tolonglah, papa! - Sabarlah.
Ini dia.
Seronoknya! Terima kasih!
Ya, Pinocchio. Pergi panaskan kaki di depan api.
Dengar cakap papa kamu.
Ya, saya akan dengar kalau boleh dapat coklat.
Seronoknya!
Dia baik sebenarnya.
Podesta bertanggungjawab atas kesejahteraan pekan ini.
Kuasanya tak boleh dipersoalkan…
Betul! Saya enggan dipersendakan!
Saya akan ikut cakap tuan. Saya janji.
Jadi, bagaimana dengan budak itu?
Awak nak biar dia berkeliaran sepanjang hari?
Tidak. Saya akan kurung dia!
Di dalam rumah ini.
Saya tak nak dikurung.
Saya akan pecahkan tingkap.
Budak pelik ini degil.
Tapi dia nampak kuat,
tegap, diperbuat daripada pokok pain Itali berkualiti.
Ya, kayu pain yang berkualiti.
Tak sempurna, tapi dia tak jahat.
Hei, pergilah dekat dengan api itu untuk panaskan badan.
Nak. Mari sini.
Tengok anak saya, Candlewick.
Ya.
Dia contoh budak fasis terbaik.
Megah, berani.
Bertenaga macam bapanya.
Giginya juga cantik dan tiada tanda penyakit kuning.
Papa?
Kaki saya rasa panas. Macam coklat.
Tengok!
Apa?
Api! Rumah saya terbakar!
Ya! Tengoklah saya!
Tengoklah! Saya terbakar!
Ya!
Tengoklah apa papa dah buat. Dah hilang cahaya pada kaki saya.
Inilah yang jadi dengan fikiran yang tak dididik.
Awak perlu hantar dia ke sekolah.
Ke sekolah? Pinocchio?
Ya. Esok.
Sekolah.
Teruknya hari ini.
Masa untuk tidur.
Papa, saya suka kaki lama saya dan saya suka apabila ia terbakar.
Pinocchio, kalau kamu tidur,
saya akan ukir kaki baru pagi esok.
Macam kaki lama saya?
- Lebih baik daripada kaki itu. - Lebih baik?
Boleh buat kaki macam kaki cengkerik? Saya nak empat kaki.
Tidak, dua kaki saja.
Dua pun dah cukup.
Selamat malam, papa.
Selamat malam, anak…
Selamat malam, Pinocchio.
Sebastian?
Ya, Pinocchio?
Siapa Carlo?
Dia budak lelaki.
Geppetto kehilangannya suatu masa dulu.
Di mana mereka simpan dia?
Bagaimana orang boleh hilang?
Maksud saya, dia dah meninggal dunia, Pinocchio.
Dia tak lagi hidup.
Terukkah kalau begitu?
Ya. Seorang bapa menderita akibat beban kehilangan anak kecil.
Apa itu beban?
Ia benda berat yang dia harus pikul.
Walaupun ia amat menyakitkan.
Banyak yang aku tulis malam itu.
Banyak yang ingin aku luahkan.
Kali ini bukan tentang hidup aku,
tapi tentang bapa dan anak yang tak sempurna.
Juga tentang kehilangan, dan kasih sayang.
Tapi setidak-tidaknya pada malam itu, kami bertiga bahagia.
Betul cakap papa!
Kaki ini jauh lebih baik daripada kaki lama saya!
Tengok! Saya boleh berjalan ke belakang
dan melompat ke depan.
Sebelum ini tak boleh!
Papa! Tengoklah benda ini.
Rupanya macam saya.
Itu apa?
Pinocchio! Ayuh. Cepat.
Seronoknya! Saya suka kaki baru ini, papa.
Boleh kita pergi ke karnival?
Mungkin, Pinocchio.
Sekarang kita ada kerja.
Kerja? Saya suka kerja!
Papa, kerja itu apa?
Pinocchio, tolonglah jangan banyak tanya.
Monyet bodoh!
JANGAN GANGGU!
Tunggulah!
Ada apa? Apa kau buat di sini?
Aku dah suruh kau tampal poster dan cari penonton.
Karnival ini akan lingkup!
Kau tak nampakkah betapa terdesaknya keadaan kita?
Apa?
Boneka hidup? Kau pasti?
Dia boleh buat kita untung besar!
Kita akan raja sekali lagi!
Ingin kuulang
Zaman gemilang
Hidup bagai raja Ada berlian, sutera
Takkan tersirna
Dulu aku dalang ternama
Wayangku menawan sukma
Kini yang muda
Bahkan yang tua
Cinta Garbo, Gardel, Valentino
La voce di Caruso
Jaz di radio
Zaman gemilang
Kita dijulang
Umpama sateria Ditatang, terbilang
Pantas diulang!
- Semuanya akan kembali! - Ingin kuulang
Percayalah!
Sekarang, turunkannya.
Lagi. Bagus.
Sikit lagi. Berhenti.
Siap.
Bagus, nak. Sangat bagus.
Papa, saya tak faham satu benda.
Benda apa, Pinocchio?
Semua orang sukakan dia.
Siapa?
Dia.
Mereka semua menyanyi kepadanya.
Dia juga diperbuat daripada kayu.
Kenapa mereka suka dia, tapi tak suka saya?
Mari sini, Pinocchio.
Kadangkala, manusia takut kepada benda yang mereka tak faham,
tapi mereka akan kenal dan sukakan kamu, jadi…
Kamu dah sedia untuk bersekolah?
Saya ada sesuatu untuk kamu.
Ta da!
Saya suka, papa!
Saya suka!
Ini apa?
Ia buku sekolah.
Buku sekolah yang sangat istimewa.
Milik seorang budak lelaki yang istimewa.
Carlo. Budak yang mati itu?
Dia baikkah, papa?
Ya, dia baik.
Papa sayang dia?
Ya.
Saya sayang.
Kalau begitu, saya nak jadi macam Carlo!
Saya akan patuh, pergi sekolah dan jadi budak paling pandai
buat apa-apa yang mereka buat di sana.
Saya akan buat papa bangga!
Ke sekolah, ke sekolah
Pergi sekolah Ke sekolah saya melangkah
Dia wujud!
Benda ajaib ini wujud!
Kau beruk comel yang pintar!
Aku harus memilikinya.
Ke sekolah, ke sekolah Pergi sekolah, pergi sekolah.
Sekolah! Seronoknya!
Kita belajar apa di sekolah, En. Cricket?
Kita belajar membaca dan menulis.
Kita juga belajar sifir!
Apa itu "sifri"?
Katakanlah kita ada empat kereta sorong.
Setiap satu ada 27 biji epal.
Saya tak peduli tentang sifir. Saya tak ada epal dan tak nak bohong!
Tidak. Ia cuma matematik!
Jadi, kita darab empat dengan tujuh dan kita dapat…
Saya dah keliru.
Rasanya saya tak minat sekolah, Sebastian.
Kita dah jumpa dia!
Tengok, Spazzatura! Anugerah ajaib kita!
- Tarikan kita! - Tolong sikit!
Bintang kita!
Siapa? Saya?
Ya, bintangku!
Aku Count Volpe! Kamu telah dipilih.
Mari sertai kehidupan karnival yang seronok, meriah dan bebas
dan jadi bintang pertunjukan bonekaku.
Jangan percaya, Pinocchio.
Kamu dah janji dengan papa kamu untuk pergi ke sekolah.
Ya. Saya dah janji dengannya untuk pergi ke sekolah.
Tengoklah. Dia bagi saya buku Carlo.
Buku Carlo? Ya.
Buku kanonik klasik.
Nampaknya kamu seorang yang cerdik.
Tapi belajar daripada buku tak sama dengan menyaksikan dunia
dengan mata sendiri dari atas pentas yang indah.
Kamu boleh tengok dunia sendiri
dan mereka akan sujud di kaki kamu.
Kaki baru saya!
Tidak! Nanti dulu!
Kamu perlu ke sekolah!
Boleh kita buat esok?
Malangnya, tak boleh.
Karnival kami hanya singgah di pekan kamu hari ini saja.
Tapi kalau kamu harus ke sekolah, apakan daya.
Mari, Spazzatura.
Kita perlu cari orang
untuk habiskan aiskrim, bertih jagung dan coklat panas kita.
- Coklat panas? - Alamak.
Ya, sudah tentu!
Banyak coklat panas dan permainan yang kamu boleh impikan.
Seronoknya!
Mungkin tak apa kalau saya sampai lambat sikit ke sekolah.
Ya, tiada masalah. Tiada sesiapa akan perasan.
Jangan dengar cakap dia, Pinocchio!
Ada satu lagi perkara yang perlu diselesaikan.
Tandatangan di sini, sini dan di sini. Kamu ada pen?
Tidak, Pinocchio! Jangan!
Macam ini?
Bagus! Sekarang, aku akan jadikan kamu bintang paling terang!
Mari ikut aku.
Aduh, sakitnya.
Hidup ini amat menyakitkan.
Tuan Geppetto. Boleh tuan turun?
Akhirnya!
Penyelamat kita dah dibaiki.
Maafkan saya.
Anak awak tak datang ke sekolah hari ini.
Tapi saya hantar dia ke sekolah pagi tadi.
Jelas sekali, boneka itu kuat memberontak.
Pemikir bebas.
- Ya. - Pergi cari dia.
Pastikan budak kayu itu pergi ke sekolah esok.
Esok? Ya, sudah tentu.
Hebatnya karnival ini.
Nak lagi bertih jagung?
Saya dah tak larat nak makan lagi, En. Diavolo.
Rasanya saya harus pergi ke sekolah sekarang.
Tunggu dulu, Pinocchio.
Maaf kerana buat kamu menunggu, boneka kecilku.
Saya tak suka digelar boneka.
Boneka ialah gelaran terindah.
Yang terbaik! Angkat tangan.
Boneka dihormati oleh segenap manusia.
Tapi saya ingat lagi seronok jadi budak biasa.
Tidak. Orang suka boneka.
Seperti Il Diavolo, Columbina, Punchinello.
Tapi ada boneka yang merupakan raja segala boneka…
Teringinnya saya jumpa dia.
Pinocchio!
Apa? Itu saya!
Ya. Kamu sangat istimewa. Satu keajaiban.
Mereka akan suka kamu!
- Siapa? - Orang-orang bodoh itu.
Anak-anak di dunia ini.
Angkat kaki. Semua orang akan suka dan meneriakkan nama kamu.
Pinocchio!
Pinocchio, boneka hidup!
Satu, dua dan…
Papa, papa
Bawaku ke kedai
Aku lapar
Mahu aiskrim dan pai
Pinocchio!
Tidak.
Buku Carlo!
Apa?
Di sana.
Lagu itu.
Bagaimana dia tahu lagu itu?
Aku melayang
Kian tinggi
Malang datang bertimpa-timpa.
Dapat, makan, kandi
Papa, papa Ayuh ke kedai…
Ya!
Ya! Pinocchio!
Terima kasih!
Semua makanan itu dijual di karnival ini.
Terima kasih!
Pinocchio? Apa semua ini?
Apa kamu buat?
Papa!
Saya bintang, papa! Bintang!
- Mereka suka dan terima saya! - Apa yang kamu…
Hentikan kerja mengarut ini. Kamu sepatutnya pergi ke sekolah.
Bagaimana kamu tahu lagu itu?
Beruk bodoh!
Bintang aku!
Mana bintang aku?
Terima kasih. Awak sangat baik hati.
Kamu rosakkan buku Carlo dan tak pergi ke sekolah. Kenapa?
Kamu janji akan berkelakuan seperti…
Carlo.
Ya.
Saya nak pergi, papa, tapi…
Ya, Pinocchio. Apa?
Sepuluh penyangak tiba-tiba muncul dan curi…
dari semak dan curi buku itu.
Begitu, ya.
Kemudian apa yang berlaku?
Mereka ada kapak dan mahu coklat.
Coklat panas!
Pinocchio, jangan bohong.
Ini papa kamu.
Tapi saya bercakap benar!
Jadi, kenapa hidung kamu makin pajang?
Mana ada.
Bohong tak habis-habis.
Saya tak bohong!
Tengoklah hidung kamu.
Pergi!
Ini bukan persembahan!
Tapi ia menghiburkan.
Pulangkan bintang aku, pencuri…
bedebah!
Jangan sentuh dia!
Aku yang bina dia!
Aku yang cungkil bakatnya!
Dia bukan boneka kau. Dia milik aku!
- Mungkin kita patut… - Kedua-duanya pun bukan!
Dia pelakon aku.
Serahkan kepada aku!
Jangan harap!
Aduhai.
Seronoknya, papa!
Tidak!
Tidak…
Pinocchio.
Dia muncul secara mengejut!
Itulah akibatnya jika anak kita terlalu bebas!
Pinocchio dah mati.
Sudah terang lagi bersuluh.
Tapi rupa-rupanya maut bukan penghujungnya.
Hai nyawa
Duhai badan
Bercerailah kalian
- Awak dengar tak? - Itu siapa?
- Saya ingat dia dah mati. - Betul. Saya nampak sijil kematiannya.
- Hilanglah… - Helo?
Nasib malang
Dengan daging dan tulang
Baiklah. Kita berhenti di mana tadi?
Giliran siapa?
Saya, bukan?
Baiklah, tambah lagi.
- Berapa hadnya? - Dua puluhlah, bodoh.
Awak sembunyikan sesuatu, ya?
Mungkin kad enam jahanam.
Kelakarnya.
Kalian sedang main?
Sama bunga!
Saya nak main! Tolonglah. Boleh saya main?
Awak tak sedarkah awak dah mati?
Bosannya keranda itu. Saya tak suka mati.
Tengoklah apa awak dah buat.
Itu apa?
Perlaksanaan.
Pergilah jumpa bos.
Masuk melalui pintu itu.
Awak akan jumpa dia.
Tolong bagi saya kad sat!
Helo?
Siapa kamu?
Aku rasa seperti kita pernah berjumpa.
Saya Pinocchio. Saya budak lelaki,
dan rasanya saya dah mati.
Ya, benar.
Budak kayu dengan roh yang dipinjam.
Saudara aku itu tak cerdik.
Dia mudah rasa kasihan.
Dia beri kamu nyawa, Pinocchio sedangkan kamu tak berhak memilikinya.
Sama macam kerusi atau meja.
Maka, kamu tak boleh benar-benar mati.
Seronoknya!
Baguslah begitu, bukan?
Itu bererti kamu bukan dan takkan sesekali jadi budak sebenar
macam Carlo.
Hidup manusia berharga dan bermakna
hanya kerana ia singkat.
Jangan salah faham, kamu akan mati.
Berkali-kali.
Ini salah satu daripadanya.
Tapi ia bukan kematian yang hakiki.
Cuma tempoh menunggu.
Sebenarnya, peraturannya ada.
Saudara aku saja yang tak mengendahkannya.
Sekarang, kita perlu tunggu tempoh menunggu kamu tamat.
Setiap kali kamu mati, tempoh menunggu kamu makin panjang
hinggalah ke akhir zaman.
Apa jadi kalau semua pasirnya dah jatuh?
Aku akan hantar kamu pulang setiap kali.
Begitu rupanya.
Kalau begitu, saya ada satu permintaan.
Jumpa lagi.
Tidak.
Pinocchio.
Maaf. Kita tak dapat buat apa-apa lagi.
Malangnya, mayatnya dah keras.
Memanglah dia keras. Dia diperbuat daripada kayu.
Kalau dah mati pun dia masih berguna bagi aku.
Kurang ajar!
Hormatlah sikit.
Kau yang patut hormat aku dan kekayaan aku!
Tuan-tuan, tolong sabar.
Ini bukan masa untuk bergaduh tentang benda remeh.
Bagaimana awak nak uruskan mayat…
Mayat? Di mana?
Pinocchio! Kamu masih hidup!
Dia kekal abadi!
Anak seni!
Ini satu keajaiban.
Hati-hati, nak.
Biar papa pegang.
Kita akan pulang.
Nanti dulu.
Aku ada kontrak sah.
Ditandatangani oleh artis dan pihak pengurusan.
Dia kena buat persembahan atau kau hutang aku sepuluh juta lira!
Mengarutlah!
Ini cuma matahari yang tersenyum.
Itu masih tandatangannya, bukan?
Saya lukis gambar itu.
Aku mahu kau bayar ganti rugi
untuk pengangkutan, keajaiban, semua perbelanjaan masa depan…
Negara kita lebih penting.
Budak ini tak boleh mati.
Dia askar yang ideal.
Menurut undang-undang, dia mesti dimasukkan ke kem belia.
Kamu akan belajar bertarung,
guna senjata dan jadi budak Itali sebenar.
Kami minta diri dulu.
Kami harus pergi.
Kita akan berjumpa lagi, saya pasti.
Bukan dengan aku. Kau jumpalah peguam aku.
Teruknya hari ini.
Hari ini seronok.
Apa kita patut buat?
Jangan risau, papa.
Saya akan berperang. Bunyinya macam seronok.
Saya boleh belajar berlawan, menembak dan berkawad macam ini…
Tidak, Pinocchio.
Perang tak seronok!
Perang tak bagus. Perang…
Peranglah yang mengorbankan Carlo.
Baiklah, saya tak jadi pergi.
Tapi kamu harus pergi. Undang-undang yang menetapkannya.
Walaupun ia tak elok?
Suka atau tidak, kita semua perlu patuh kepada undang-undang.
Kenapa?
Papa tak ada masa dan tak cukup sabar
untuk terangkan kepada kamu, papa…
Papa banyak berhutang dengan lelaki itu.
Kamu juga akan direkrut untuk menyertai kem tentera untuk belia.
Tengoklah apa kamu dah buat.
Papa buat kamu supaya jadi macam Carlo.
Kenapa kamu tak macam dia?
Kerana saya bukan Carlo.
Saya tak nak jadi macam Carlo.
- Carlo… - Cukup!
Kamu betul-betul menyusahkan.
Hidungnya tak panjang.
Apa kamu kata?
Semasa dia kata saya menyusahkan, hidungnya tak memanjang.
Itulah yang dia benar-benar rasa.
Saya tak nak menyusahkan dia.
Saya tak nak lukakan hati papa dan buat dia marah saya begitu.
Oh, Pinocchio.
Kadangkala, bapa pun rasa sedih macam orang lain.
Mereka kata macam-macam
yang mereka mungkin rasa pada saat itu.
Tapi lama-kelamaan, mereka sedar
bahawa mereka tak maksudkannya.
Kamu faham?
Hei, kamu nak ke mana?
Saya ada rancangan.
Pinocchio, apa kamu buat?
Tengoklah nanti.
Saya nak pergi ke karnival.
Dengan cara itu, saya boleh tolong papa dan tak perlu berperang.
Saya akan tulis nota yang menjelaskan semuanya.
Pinocchio, jangan buat begini.
Oh, itu…
Tidak!
Janganlah buat begini.
Beritahu dia yang saya akan hantar duit,
dan saya sayang dia.
Saya juga takkan menyusahkan dia lagi.
Tidak!
Apa ini? Apa kau nak tengah-tengah…
Bintang kesayanganku!
Bagaimana aku boleh bantu?
Jika saya kerja untuk awak, boleh awak lupakan hutang papa saya?
Sudah tentu, sayang.
Boleh awak kirim bahagian saya kepadanya?
Kita kira secara jujur.
Bahagi dua sama rata.
Semua orang bangun!
Kita bergerak sekarang!
Kesakitannya.
Pinocchio. Nak.
Papa cuma nak kata…
Pinocchio!
Cengkerik.
Dia dah pergi! Ke karnival itu!
Pinocchio!
Jangan…
Macam mana saya nak cari dia?
Sekarang awak nak cari dia pula?
Selepas awak kata dia menyusahkan awak!
Menyusahkan?
Kenapalah awak tak nampak?
Butanya mata awak.
Budak itu sayangkan awak.
Dia perlu banyak belajar, tapi dia sayang awak seadanya.
Susah sangatkah untuk awak menyayanginya?
Awak patut jalankan tanggungjawab seorang bapa!
Bukan orang tua degil yang tak habis-habis menangis dan merengek…
"Aduhai, kasihannya saya!"
hingga dia tak nampak kasih sayang yang dia miliki!
Saya mungkin serangga,
tapi saya pun boleh ajar awak tentang…
Hei! Awak nak ke mana?
Saya nak cari anak saya!
Maaf, mungkin kita patut… Tunggu!
Ciao papa
Tunggu!
Mio papa
Saatnya untuk berpisah
Sehingga ke mana? Entahlah
Sulitnya untuk dikata
Seandainya merantau lama
Akan aku bawa bersama
Suara burung dan genderang
Lukisan plum, dua beg kerang
Bau roti, dan parmesan
Dan memori, dengan insan
Kugelar papa
Ciao papa
Mio Papa
Saatnya untuk berpisah
Anakmu akan berkelana
Semoga akan berguna
Sekalipun merantau lama
Mencelah gunung dan samudera
Jumpa unta yang melara
Lanun meta di bahtera
Tak lekang di fikiran
Tiap memori, dengan insan
Kugelar papa
KITA AKAN MENANG PERANG!
Seraya kumelonjak berjuang
Saat indah kita kukenang
Akan kucuba, sembunyikan
Tangis anak yang nestapa
Akan kueratkan fikiran
Dan memori, dengan pesan
Sampai berjumpa
Tanah seberang
Tempat kupergi
Berani berperang Demimu Itali
Bawa panji yang berkibar
Il Duce, Il Duce Kau obor cahaya
Semarak berkobar
Semangat berjaya
Ibarat jentayu Pembela pertiwi
Kulaungkan di medan bakti
Berarak!
Berjuang!
Italia
Beliamu takkan tumbang
PEMIMPIN KITA MUSSOLINI
Terima kasih!
Hidup Benito Mussolini Pemimpin kita!
Hidup!
Ada satu lagi persinggahan.
Jangan lupa kirim duit saya kepada papa.
Aku pasti takkan lupa.
Tengoklah. Bahagi dua sama rata…
Tolak belanja, pengangkutan dan promosi.
Esok kita akan pergi ke sebuah pekan kecil di tepi laut.
Catania.
Di sana, kita akan buat persembahan untuk Yang Mulia, Il Duce.
Il Dolce?
Tidak, bintang kesayanganku.
Pemimpin kita yang berani, Il Duce, Benito Mussolini!
Dia dengar tentang kita dan nak lihat pertunjukan kita.
Kami sangat rapat.
Ini semasa kami di Rom.
Itu dia, di belakang sana.
Kamu tentu akan membanggakan saya dan papa kamu.
Bangga.
Tumpang tanya, encik.
Catania. Encik nak ke sana?
Boleh bawa saya ke sana?
Tolonglah.
Ia cuma di seberang selat.
Kawasan luas itu bukan laut.
Ia kubur!
Aduhai…
Ada ikan jerung yang menerjah dari lubuk yang dingin
untuk membaham manusia dan bahtera.
Raksasa sebesar 20 bahtera
yang lapar dan berang.
Tolonglah.
Itu cuma kisah dongeng kanak-kanak.
Kapten,
anak saya berada di seberang sana.
Dia akan buat persembahan esok.
Ini saja wang yang saya ada.
Nah, ambillah.
Saya cuma nak jumpa dia sekali lagi.
Langkah dan pusing, cepat sikit dan langkah…
Boleh kita rehat sebentar?
Tak boleh. Tempo kamu dah lari.
Kamu dilarang berehat.
Lima minit saja, tolonglah.
Tiga minit.
Awak okey, Pinocchio?
Kami semua bimbang.
Awak nampak penat dan lemah.
Awak perlu banyak berehat.
Juga seluar dan satu lagi telinga.
Lawatlah papa kamu sekali-sekala.
Tempat ini tak sesuai untuk kamu.
Tak boleh.
Saya perlu kerja keras dan kirim wang kepadanya.
Ya…
Sebenarnya,
Count Volpe mempergunakan awak.
Dia tak kirim pun duit kepada bapa awak.
Apa?
Dia kaut semua duit untuk dirinya.
Dia tak peduli tentang awak.
Dia tak sayang awak.
Dia paling sayang Spazzatura.
Sejak dulu lagi. Dia bijak.
Tidak! Count Volpe takkan tipu saya.
Saya bintangnya!
Kamu semua cemburu!
Awak rasa berjayakah kita cari dia, Sebastian?
Pinocchio saya?
Ya, kerana…
Ayah sering berpesan
Jika jatuh terbaring
Kesan sakitnya tak lama
Jika rasa sengsara
Selamat tinggal!
Usahlah melayan lara
Sementara bermimpi
Itu saya!
- Dia di sini! - Itu dia!
- Ini Pinocchio! Saya nak tegur dia. - Terima kasih. Awak sangat baik.
Bukan sekarang, maafkan saya.
Beruk kurap
tak guna!
Kau gila!
Apa yang kau beritahu dia?
Pada malam sebelum pertunjukan penting!
Kerana kau, aku mungkin hilang semuanya!
Kau tahukah siapa tetamu kita? Kau tahu tak?
Aku jumpa kau bermandikan hujan di dasar gua itu.
Kau dibiarkan mati di sana.
Kau tak diingini, tapi aku bantu kau.
Selamatkan kau!
Aku sepatutnya biar kau mati!
Hei! Sudahlah.
Jangan cederakan dia lagi!
Ini tak melibatkan kamu, Pinocchio.
Kamu bintang. Pergi berlatih menari.
Saya mahu awak berhenti.
Awak sendiri kata saya bintang pertunjukan ini.
Saya tak mahu awak layan penghibur lain begini.
Lagi satu, betulkah awak tak kirim duit kepada papa saya?
Mungkin saya patut pulang dan tanya dia sendiri.
Nak saya buat begitu?
Awak hiburkanlah Il Dolce sendiri.
Kamu mungkin dah salah faham tentang hubungan kita.
Aku tok dalang.
Kamu boneka.
Aku tuan.
Kamu hamba.
Jadi, kamu perlu patuh kepada cakap aku
sehingga tubuh kamu reput
dan digunakan sebagai kayu api aku!
Kamu mungkin tiada tali,
tapi aku kawal kamu.
Kamu perlu dengar cakap aku.
Faham?
Spazzatura.
Anak tahu kalau bapanya masih hidup.
Dia akan cari kita, awak tunggulah.
Jangan risaulah.
Cakap memanglah mudah.
Kita dapat makan malam ini.
Bertuahnya kita!
Yang Mulia.
Saya karang lagu ini untuk tuan.
Saya suka boneka.
Hei, Spazzatura.
Saya rasa kita patut buat pertunjukan ini lebih istimewa
untuk Dolce yang sangat penting itu.
Saya ada idea bagus.
Semoga berjaya, bonekaku.
Jika kamu hiburkan Duce, aku akan limpahi kamu dengan kemewahan.
Kita akan buat pertunjukan yang dia takkan lupakan.
Tanah seberang
Tempat kupergi
Ada bayi berak Busuk dekat sini
- Bau tengiknya tersebar - Berak?
Ya. Berak, Yang Mulia.
Il Duce, Il Duce Kau siput memuji
Buntutnya sendiri Padahal kau hambar
Berak!
Kau sibuk tuntut Pembela pertiwi
Sambil kentut Di bilik air yang wangi
Berakmu azimat
Jikalau dimakan Akan selamat
Saya tak suka boneka ini.
Tembak dia!
Bakar semuanya.
Hai! Ini saya!
Dia lagi.
Saya tak boleh mati!
Kami tahu.
Saya tak boleh mati.
Saya tak boleh mati!
Masuk melalui pintu itu.
Tak sangka, bukan?
Saya berjaya elak perang, peluru, api…
Saya dilanggar!
Saya boleh mati banyak kali!
Saya budak paling bertuah di dunia.
Bagi aku, kamu sebenarnya memikul beban yang berat.
Apa? Beban?
Taklah.
Tak baiknya kata begitu kepada seorang budak.
Kehidupan boleh buat manusia menderita.
Maka, kehidupan yang abadi melahirkan penderitaan yang berpanjangan.
Ia taklah seteruk mana.
Kadangkala, teruk juga saya dikerjakan,
tapi sebaik saja saya pulang, saya nak jumpa papa saya.
Tapi bagaimana kalau kamu tak dapat berjumpa dengannya lagi?
Tak mungkinlah.
Kenapa kami tak jumpa pula?
Kamu mungkin boleh hidup selamanya,
kawan-kawan dan orang yang kamu sayang tak boleh.
Setiap saat kamu bersama mereka mungkin saat terakhir kalian bersama.
Kamu tak tahu berapa lama masa yang kamu ada bersama mereka
sebelum mereka mati.
Apa? Saya tak faham.
Boleh terangkan lebih lanjut?
Tolonglah. Tidak!
Saya dah agak! Kamu hidup semula.
Hai, Candlewick.
Kami semua hanya dapat sumbang satu nyawa kepada negara, tapi kamu,
nyawa kamu tiada hadnya.
- Saya? - Ya!
Kamu!
Ikut arahan saya dan kamu akan jadi askar terbaik.
Tapi papa saya…
Kamu akan pulang sebagai wira.
Mana-mana bapa pun tentu akan rasa bangga.
Kita dah sampai.
Apa semua ini?
Projek Tentera Elit untuk Belia Patriotik Terpilih.
- Apa itu elit? - Kitalah.
Kita akan belajar menjadi askar elit!
Belajar? Macam di sekolah?
Belajar membaca, menulis dan buat benda "sifri" itu?
Awak kelakarlah.
Dengar sini.
Mereka melaporkan kehadiran pesawat musuh.
Tapi kita akan teruskan latihan esok.
Ada sesiapa di sini yang takut musuh?
- Saya. - Tak ada, tuan!
Bagus.
Kamu mungkin muda, tapi kamu bersemangat waja.
Esok, kamu akan berlatih demi kegemilangan Itali!
Esok, kamu akan buat ibu pertiwi bangga.
Pinocchio?
Ya?
Apa agaknya maksud ayah saya tentang pesawat itu?
Entahlah.
Saya masih tak faham tujuan kita berada di sini.
Kami nak bersedia untuk menjadi askar. Untuk perang.
Tapi papa saya kata perang tak elok.
Itu kerana dia pengecut.
Pengecut? Papa saya?
Yalah. Dia takut perang, bukan?
Ayah saya kata kalau kita takut mati demi negara, bermakna kita lemah.
Awak pengecut.
Awak takut tak?
Saya tak takut langsung.
Samalah. Papa saya pun tak takut.
- Saya suka perang. - Saya lagilah suka!
Saya suka setiap hari dan setiap saat!
Saya pun!
Baiklah, nanti kita tengok.
Saya akan tunjuk yang saya bukan pengecut.
Saya akan pastikan dia suka saya.
Sebenarnya, semua bapa sayang anaknya, tapi…
Kadangkala, bapa pun rasa sedih macam orang lain.
Mereka kata macam-macam yang mereka mungkin rasa pada saat itu.
Tapi lama-kelamaan,
mereka sedar bahawa mereka tak maksudkannya.
Mereka mungkin kata kita "menyusahkan" atau "pengecut",
tapi hakikatnya,
mereka sayang kita.
Awak takut tak?
Takut mati?
Saya? Tidak.
Saya dah mati beberapa kali. Ia tak teruk pun.
Ada arnab, permainan kad dan banyak pasir.
Pasir biru.
Awak peliklah.
Samalah macam awak.
Saya gembira awak ada di sini.
Saya pun.
Seperti mana-mana empayar agung,
masa depan Itali bergantung
pada kekuatan belianya.
Hari ini, kamu akan merasai perang buat kali pertama.
Kamu akan buat dua pasukan.
Ada menara di tengah-tengah medan perang.
Pasukan pertama yang meletakkan bendera pada puncak menara menang.
Ingat,
tak kira siapa ahli pasukan satu lagi,
anggaplah mereka musuh kamu.
Semoga orang terbaik menang
dan memegahkan pasukannya serta membanggakan kita semua.
Senapang diisi dengan cat
dan bom diisi dengan konfeti.
Pilih sasaran kamu.
Untuk Itali!
Hei!
Hati-hati!
Tunggu!
Ayuh, kawan-kawan! Mari kita pergi!
- Lari! - Serang!
Awas!
Laju lagi! Ikut saya!
Tangkap.
Kamu berdua di sini. Kenapa?
Kami berdua menang, ayah!
Betulkah?
Bagaimana kamu boleh buat kesimpulan itu?
Kami seri.
Kami berdua panjat dengan laju.
Baguslah.
Candlewick…
tembak boneka itu.
Tapi ayah…
ini pistol betul.
Demi kemasyhuran kamu, nak!
Tembak boneka itu!
Ambil posisi di sepanjang kotamara ini.
Pertahankan bahagian tengah.
Untuk Itali!
Kita diserang!
Ayah suruh kamu tembak boneka itu!
Tidak, ayah tak boleh buat begini.
Sepanjang hidup saya, saya cuma nak buat ayah bangga.
Tapi itu mustahil!
Betul cakap ayah.
Saya kurus, lemah dan lembik macam sumbu lilin.
Saya selalu takut.
Walaupun begitu, saya tak pernah bantah cakap ayah.
Tapi saya boleh bantah.
Saya tak takut untuk membantah. Ayah takut tak?
Pengecut!
Ya, kamu lemah!
Kamu bukan anak ayah!
Candlewick!
Boneka!
Berdiri.
Ini masa untuk pengajaran akhir.
Sekarang,
kamu akan tahu apa itu khidmat untuk ibu pertiwi.
Pinocchio!
Helo, pemberontak cilikku.
Akhirnya, aku berjaya jumpa kamu.
Aku dah hilang semuanya.
Sekarang, kamu pun sama.
Candlewick!
Selamat malam, bintangku.
Tidak! Mana Candlewick?
Spazzatura! Tolong saya!
Dia sebatang kara. Kasihan dia.
Aku dah maafkan dia.
Tapi kamu! Kamu musnahkan segalanya!
Bagi aku obor itu, Spazzatura!
Spazzatura!
Bagi cepat, beruk kurap!
Lepaskan saya!
Kontrak kita tak bernilaikah?
Aku akan buat tugas aku
dan kamu akan terbakar.
Marak menyala!
Macam bintang!
Hei, panasnya!
Lagi panas daripada coklat.
Tolong!
Tolonglah!
Tolong!
Sampai hati kau buat aku begini?
Semata-mata demi boneka?
Monyet keji yang hina!
Kau tak boleh khianati aku lagi!
Spazzatura!
Spazzatura.
Boleh saya jumpa ayah saya semula?
Tengok! Itu pulau!
Berenang!
Selintas kau memandangku
Kalbu rasa tenang…
Papa?
Papa!
Sepantas kau mendakapku
Syahdu rasa bahang
Sayang…
Papa!
Papa masih hidup!
Pinocchio!
Pinocchioku.
Kasih sayang memeritkan.
Papa tentu tak apa-apa.
Selepas papa lebih sihat, kita pulang, okey?
Tidak, Pinocchio.
Papa tak boleh lari daripada makhluk dahsyat ini.
Ia timbul untuk berjemur sekali setiap dekad.
Ia akan pulang ke tempat tinggalnya
di lubuk laut paling gelap dan paling sejuk
dan ia akan heret kita bersamanya.
Ya Tuhan! Inilah dia!
Ikut saya!
Ikut awak? Ke mana?
Ke atas untuk menuju kebebasan!
Lubang sembur itu! Kita boleh keluar melaluinya.
Kita takkan berjaya panjat. Ia terlalu tinggi.
Pinocchio boleh tolong!
Pinocchio, tengoklah.
Dengar sini. Kita perlu panjat…
Kenapa, Pinocchio?
Papa, saya benci papa!
Apa? Apa kamu…
Saya juga benci awak, Spazzatura, dan awak, Sebastian J. Cricket!
Ya, papa faham. Untuk kali ini saja, berbohonglah, anakku.
Ya, macam itu.
Nama saya Panuccio!
Lagi, Pinocchio!
Saya suka bau bawang!
Saya suka perang!
Saya mahu terperangkap di sini selama-lamanya!
Bagus!
Semua orang, cepat panjat!
Ayuh! Cepat!
Apa yang…
Jangan bergerak…
Ya Tuhan. Aduhai.
Jangan bergerak.
Macam itu.
Jangan pandang bawah, Pinocchio!
Pandang papa!
Pandanglah papa kamu.
Dia akan bersin, cepat!
Tidak!
Papa pegang tangan kamu.
Sabar, nak.
Tolong!
Tidak! Pinocchio!
Papa!
Ia kejar kita! Cepat!
Ayuh, Spazzatura. Awak mampu buat.
Ya, laju lagi, Spazzatura!
Pegang kuat-kuat!
Tidak, bukan sekarang!
Hantar saya pulang sekarang! Tolonglah!
Saya perlu kembali untuk selamatkan papa saya.
Kamu tahu peraturannya, Pinocchio.
Semua pasir harus jatuh sebelum kamu boleh pulang.
Kami dah tak sempat! Dia dah tenat!
Peraturan tak boleh diingkari.
Jika kita ingkar juga,
buruk padahnya.
Kalau kamu nak balik sekarang,
kamu akan jadi budak normal.
Kamu mungkin dapat selamatkan Geppetto,
tapi kamu akan mati, Pinocchio,
dan ini bakal menjadi nyawa terakhir kamu.
Saya tak peduli!
Hantar saya pulang!
Buatlah cepat!
Itu bukan tugas aku.
Langgarlah peraturan itu. Silakan.
Kalau kamu pasti.
Sekarang, pergilah cari ayah kamu
dan manfaatkan masa sebaik mungkin.
Kita berjaya!
Saya tak percaya!
Pinocchio?
Anakku.
Bangun, Pinocchio.
Seperti dulu.
Bangun!
Kamu tak apa-apa. Kamu…
Kamu di sini.
Anak kesayangan papa.
Kamu tak nampakkah papa?
Kamu masih hidup.
Kamu bebas. Papa…
Papa perlukan kamu.
Nak.
Tuan Geppetto.
Saya cuma mahu membahagiakan kamu.
Ya, awak berjaya.
Awak dah membahagiakan saya.
Kebahagiaan yang amat menyedihkan.
Tolong hidupkan dia untuk saya.
Untuk selamatkan kamu, dia jadi budak sebenar.
Tapi budak sebenar tak hidup kembali.
Saya tahu.
Saya tahu! Tapi…
Ini tak adil!
Dalam dunia ini, setiap perbuatan ada balasannya
dan budak ini buat…
Dia dah buat sedaya upaya!
Cik kata kalau saya bantu Pinocchio untuk jadi budak baik
dan bimbing dia ke jalan yang benar, cik akan tunaikan satu permintaan saya.
Benar.
Tapi berjayakah kamu jalankan tugas kamu?
Okey! Baiklah.
Mungkin saya tak jalankan tugas dengan baik dan buat silap, tapi…
Saya dah cuba yang terbaik sebaik mungkin.
Pinocchio yang ajar saya.
Maksud saya, saya ajar dia, tapi dia ajar semula kepada saya.
Cik tahu kenapa? Kerana…
kerana dia baik.
Kalau begitu, cengkerik mulia.
Pilihlah dengan bijak.
Aduhai!
Saya mahu dia hidup semula!
Baiklah.
Budak kayu comel.
Semoga kamu bangkit seiring mentari
dan menjelajahi Bumi ini.
Jadilah anaknya.
Terangilah hidupnya…
agar dia tidak lagi kesunyian.
Pinocchio.
Anak papa.
Ayah paksa kamu supaya jadi orang lain.
Jadi, jangan jadi Carlo atau sesiapa pun.
Jiwailah diri kamu sendiri.
Papa…
Papa sayang kamu.
Seadanya.
Kalau begitu, saya akan jadi Pinocchio,
dan papa jadi papa saya.
Papa suka tak?
Ya.
Hidup ini anugerah yang sangat hebat.
Maka, dengan itu, kami menjalani hidup kami.
Mat!
Kami tak pernah jumpa dewi kayu itu lagi.
Geppetto meniti usia.
Pinocchio kekal muda…
dan apabila ajalnya tiba, Geppetto meninggalkannya.
Pada satu pagi musim salji, Pinocchio temui aku di tepi jendela.
Aku kaku.
Maka, dia masukkan aku ke dalam kotak mancis
dan bawa aku bersamanya.
Di dalam hatinya.
BINTANG PENTAS SPAZZATURA
Dia berkelana,
dan aku percaya, dunia menerimanya.
Dah lama juga aku tak dengar berita tentangnya.
Adakah dia akan mati akhirnya?
Mungkin.
Mungkin itu juga menjadikannya budak sebenar.
Jika itulah suratan takdir,
dan akhirnya, kita juga akan pergi.
Awak nak membebel atau bermain?
Boleh tak sabar sikit?
Saya kenang semula hidup saya.
Hidup awak bagus.
Bolehlah tahan.
Mainkannya!
Ayah sering berpesan
Jika jatuh terbaring
Kesan sakitnya tak lama
Jika rasa sengsara Usahlah melayan lara
Sementara bermimpi
Esok lebih elok
Bijakkan langkah
Betulkan tingkah
Walau bintang terbenam Malam tak muram
Bijakkan langkah Dan perilaku
Walau dihambat bayang
Terus meloncat menggapai terang
Hidup kita ini bagai kitaran roda
Ada kalanya sempat di atas sempat Di bawah, wah wah
Tekad berjuang
Angkat peluang
Dan jika jatuh terpuruk Sambutlah hari esok
Yang elok
Layankan alun irama
Yang ringkas tapi bermakna
Sinar harapan yang saksama
Turutkannya walau ke mana
Sama-sama sambut hari esok
Yang elok
Bijakkan langkah
Betulkan tingkah
Semangatlah bernyanyi
Di malam hangat
Bijakkan langkah
Dan perilaku
Jika gitar berpilin
Ajar kugiran Gaya yang lain!
Tekad berjuang
Angkat peluang
Dan jika jatuh terpuruk
Sambutlah hari esok
Yang elok
Lihatlah hujan Mei
Pancawarna senja
Nikmat alam semesta
Petikan mandolin
Menguraikan citra
Keindahan di depan mata
- Bijakkan langkah - Langkah
- Betulkan tingkah - Tingkah
Semangatlah bernyanyi
- Di malam hangat - Hangat
Bijakkan langkah dan perilaku
Dengar loceng gerincing
Tawa berdekah Bersama angin
Hidup kita ini bagai kitaran roda
Ada kalanya sempat di atas sempat Di bawah wah, wah
- Tekad berjuang - Juang
- Angkat peluang - Peluang
Supaya dunia tengok
Jika jatuh terpuruk
Sambutlah
Sambutlah hari esok
Yang elok
Terjemahan sari kata oleh Noorsalwati Nordin
UNTUK AYAH DAN IBUKU